ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01-223168/11-2018

Обреновац, 03.08.2018. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1315/2018 (609/2018) и 3000/1212/2018 (610/2018), за набавку - Партија 1: Набавка преструјних паровода са коморама убризгавања ПР5-ПР6 и МП1-МП2 – блок А4 – ТЕНТ А, ЈН 3000/1315/2018 (609/2018), - Партија 2: Набавка преструјних паровода ПР5-ПР6 и МП1-МП2 са коморама убризгавања и овешењима за блок А3 ТЕНТ А, ЈН 3000/1212/2018 (610/2018), на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

На цртежу 3КК-091228/А из тендерске документације дато је колено преструјног паровода са редукцијом на једном крају. Да ли је потебно испоручити приказано колено са редукцијом или је предвиђен монтажни вар на правом делу паровода? Ако је потребно испоручити колено са редукцијом, да ли је дозвољен технолошки вар на месту споја редуцира и колена?

**ОДГОВОР 1:**

Наведено колено, испоручује се у складу са Техничком спецификацијом и цртежима који су саставни део конкурсне документације. Ово значи да уколико је на цртежу приказан цевни лук са редукованим крајем, односно крајевима, онда такав цевни лук треба и испоручити. Техничком спецификацијом није предвиђена испорука било каквих редуцира, па самим тим и „технолошки вар“, односно радионички заварени спој редуцира и колена. Опредељење Наручиоца је испорука цевног лука без радионичког завареног споја са редукованим делом, према већ примењеном и у експлоатацији доказаном техничком решењу.

**ПИТAЊE 2:**

На цртежу 3КК-091243 дата је комора ејектора са редукцијом на једном крају. Према цртежу је комора израђена у комаду. Овакво технолошко решење се више не примењује. Молимо за потврду да је на комори дозвољен технолошки вар на месту споја коморе са редукцијом.

**ОДГОВОР 2:**

Као и у одговору на претходно питање, опрема под притиском која је предмет набавке, испоручује се у складу са Техничком спецификацијом Наручиоца. Опредељење Наручиоца је испорука коморе убризгавања са минималним бројем радионичких заварених спојева, односно испорука коморе са редукованим крајем према оригиналном техничком решењу, без радионичког завареног споја. Наручилац не може дати сагласност на „технолошки вар“ на основу неодређене тврдње потенцијалног понуђача да „се одређено техничко решење више не примењује“. Такође, Наручилац не може дати сагласност на „технолошки вар“, а да при томе нема никаквих података о условима испоруке редукције. Наиме, у Техничкој спецификацији, наведени су услови испоруке за цеви и опредељење Наручиоца је израда захтеване опреме под притиском искључиво од цеви, односно од цевних лукова израђених од цеви.

**ПИТAЊE 3:**

У наслову Партије 1 нису наведена овешења преструјних паровода а у наслову Партије 2 јесу. Међутим у техничкој спецификацији Партије 1 обимом испоруке су обухваћена овешења. Молимо Вас за појашњење обима испоруке Партије 1.

**ОДГОВОР 3:**

Наслов партије не дефинише обим испоруке за одређену партију. Обим испоруке за сваку партију, дефинисан је Техничком спецификацијом за ту партију.

**ПИТAЊE 4:**

На цртежу ослањања ејектора 0КК-080080-А приказано је 6 ослонаца (позиције 34 до 39), међутим у оквиру тендерске документације дати су цртежи само за ослонце позиције 34, 35, 38, 39 (цртежи 2КК-080109, 2КК-080110, 2КК-080113 и 2КК-080114). Да ли је тендером обухваћена испорука свих 6 ослонаца или само 4 ослонца за које је дата документације (позиције 34, 35, 38, 39).

**ОДГОВОР 4:**

Цртеж 0КК 080 080/А, није цртеж ејектора, већ цртеж излазне коморе међупрегрејача 1, која није предмет испоруке. На овом цртежу, нису приказани ејектори, али су приказана места ослањања ејектора и грана преструјног паровода, на истим челичним конструкцијама које носе и овешења делова излазне коморе међупрегрејача 1. Гледајући овај цртеж и цртеж преструјног паровода међупрегрејач 1–међупрегрејача 2 – 1KK 090 204/Ц, може се закључити да свака грана преструјног паровода међупрегрејач 1–међупрегрејач 2, има по две тачке ослањања. У сваком случају, обавеза потенцијалног понуђача је да правилно сагледа обим испоруке из Техничке спецификације и приложених цртежа и да понудом обухвати све неопходне елементе дефинисане Техничком спецификацијом укључујићи и овешења. Наручилац ће сматрати да понуђена цена обухвата све елементе обухваћене обимом испоруке, односно све елементе предметних преструјних паровода неопходне за правилну монтажу и експлоатацију.

**ПИТAЊE 5:**

Приликом испоруке заменских ослонаца ејектора да ли нови ослонци морају имати оригинално контрукторско решење, или је дозвољена замена новим ослонцима истих карактериситка, али другачијег (модернијег) конструкционог решења?

**ОДГОВОР 5:**

У складу са ставом 2 тачке 3.1.2 Техничке спецификације, избор овешења треба да буде резултат прорачуна наведених у овој тачки, узимајући у обзир, приликом избора материјала елемената овешења, температуру амбијента у коме ће овешења радити. Уз испоруку овешења, уколико је неопходно, треба предвидети и испоруку елемената за надоградњу или ојачање постојеће челичне конструкције на коју ће свако од овешења бити монтирано.